open-index/open-wikipedia-markdown huggingface dataset:
Τιτανίτης

Ο **τιτανίτης** είναι πυριτικό ορυκτό του ασβεστίου και του τιτανίου. Αποκαλείται επίσης και "sphene" (αποδίδεται ως "σφήνα") λόγω του σφηνοειδούς σχήματος των κρυστάλλων του, ενώ έχει περιγραφεί και παραλλαγή του (κρυσταλλώνεται στο τρικλινές) πλούσια σε αργίλιο και ταντάλιο.

Η λάμψη του είναι ισχυρή και τα χρώματά του έντονα. Χρησιμοποιείται, όμως, πολύ σπάνια ως πολύτιμος λίθος, λόγω της μικρής του σκληρότητας. Απαντά συχνά ως συνοδό ορυκτό σε εκρηξιγενή πετρώματα (γρανίτες, πηγματίτες), σε αλπικές φλέβες. σε μεταμορφωσιγενή (γνευσίους, σχιστολίθους) και, σπανιότερα, ως αποσαθρωμένο ορυκτό σε ιζηματογενείς αποθέσεις.

Σχετίζεται με αλβίτη, χλωρίτη, επίδοτο, απατίτη, μοναζίτη, μαγνητίτη, ιλμενίτη, βιοτίτη, διοψίδιο και ασβεστίτη.

Απαντά σε αρκετά σημεία της Γης. Όμορφα δείγματά του ανευρίσκονται στην Ελβετία (περιοχές Γκραουμπίντεν, Τιτσίνο, Τσέρματ και Βαλέ), στην Ιταλία (κοιλάδα της Αόστα), την Αυστρία (Τυρόλο), τη Γερμανία, τη Γαλλία, τη Σουηδία (περιοχή Νόρντμαρκ), τη Ρωσία (χερσόνησος Κόλα και νότια Ουράλια όρη). Επίσης στις ΗΠΑ (πολιτεία Νέας Υόρκης), στον Καναδά (περιοχές Οντάριο, Μανιτόμπα και Κεμπέκ), το Μεξικό, την περιοχή Minas Gerais της Βραζιλίας, στην Κίνα και στη Μαδαγασκάρη.

Στην Ελλάδα απαντά στη νήσο Σέριφο, το οφιολιθικό συμπλέγματος στο Βούρινο (Μακεδονία), τη Νεάπολη Λακωνίας και τους μελιλίθους της Μαρώνειας (Κομοτηνή).

## Πηγές

* Handbook of Mineralogy
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Τιτανίτης
Τιτανίτης
Κατηγορία:Ορυκτά του πυριτίου
Ντουμίτρου Ντουμιτρίου

Ο **Ντουμίτρου Ντουμιτρίου** (*Dumitru Ţiţi Dumitriu*) (γεν. στις 19 Νοεμβρίου 1945 στο Βουκουρέστι) είναι παλαίμαχος διεθνής ποδοσφαιριστής και νυν προπονητής από τη Ρουμανία. Αγωνιζόταν στη μεσαία γραμμή. Ως προπονητής έχει εργαστεί και στην Ελλάδα, στην ΑΕΚ και στον Πανιώνιο.

## Ποδοσφαιριστής

Ως έφηβος έπαιξε ποδόσφαιρο στη Ραπίντ Βουκουρεστίου από το 1957 ως το 1963. Ως ενήλικας ξεκίνησε το 1964 στη Σίμπιου και συνέχισε στην Τιργκουβίστε τη σεζόν 1964-65. Στη συνέχεια αγωνίστηκε κατά σειρά στις: Τίργκου Μούρες (1965-1968), Στεάουα Βουκουρεστίου (1968-1972), Ραπίντ Βουκουρεστίου (1972-73), Ολίμπια Σάτου Μάρε (1973-74), Γκαλάτι (1974-75) και ICSIM Βουκουρεστίου (1975-1978). Συνολικά είχε 192 συμμετοχές στο πρωτάθλημα και πέτυχε 34 γκολ.

Με τη Στεάουα κατέκτησε τρία Κύπελλα Ρουμανίας: 1968–69, 1969–70, 1970–71.

Το 1967 αγωνίστηκε για μία και μοναδική φορά στην Εθνική ομάδα της Ρουμανίας.

## Προπονητής

Άρχισε να εργάζεται ως βοηθός προπονητής το 1988 στη Στεάουα και το 1990-1991 ανέλαβε ομοσπονδιακός προπονητής στην ολυμπιακή ομάδα της Ρουμανίας. Συνέχισε στη Βράιλα το 1990-91, ξανά στη Στεάουα ως βοηθός το 1992-93 και ως πρώτος προπονητής από το 1994 ως το 1997 κατακτώντας τρία συνεχόμενα πρωταθλήματα (1994-95, 1995-96, 1996-97) και οδηγώντας την ομάδα στους ομίλους του Τσάμπιονς Λιγκ.

Με τις περγαμηνές αυτές το 1997 ήρθε στην κυπελλούχο Ελλάδος ΑΕΚ, την οποία οδήγησε ως τα προημιτελικά του Κυπέλλου Κυπελλούχων την επόμενη σεζόν και στην 3η θέση στο πρωτάθλημα. Επέστρεψε στη Ρουμανία αλλά τη σεζόν 2001-02 επέστρεψε πάλι στην Ελλάδα και εργάστηκε στον Πανιώνιο. Είχε μια καλή χρονιά και έχασε την έξοδο στο Κύπελλο ΟΥΕΦΑ στις καθυστερήσεις της τελευταίας αγωνιστικής, όταν η ομάδα του ισοφαρίστηκε 1-1 από τον Ηρακλή στο Καυτανζόγλειο.

Η επόμενη επιτυχία του ήταν το 2005 όταν πήρε πρωτάθλημα με τη Στεάουα. Συνέχισε σε άλλες ρουμανικές ομάδες και σήμερα εργάζεται ως τεχνικός διευθυντής στη β΄ ομάδα της Στεάουα.

## Τίτλοι

* Ως ποδοσφαιριστής
** Κύπελλα Ρουμανίας (3): 1969, 1970, 1971 (με Στεάουα).
* Ως προπονητής
** Πρωταθλήματα Ρουμανίας (4): 1995, 1996, 1997, 2005 (με Στεάουα).

## Αναφορές



Κατηγορία:Ρουμάνοι ποδοσφαιριστές
Κατηγορία:Ρουμάνοι προπονητές ποδοσφαίρου
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Πανιωνίου
ν
Κατηγορία:Ποδοσφαιριστές Στεάουα Βουκουρεστίου
Κατηγορία:Ποδοσφαιριστές Ραπίντ Βουκουρεστίου
Κατηγορία:Ποδοσφαιριστές Εθνικής Ρουμανίας
Κατηγορία:Προπονητές ποδοσφαίρου Στεάουα Βουκουρεστίου
Κατηγορία:Προπονητές ποδοσφαίρου Ραπίντ Βουκουρεστίου
Κατηγορία:Προπονητές ποδοσφαίρου ΑΣΚ Οτσέλουλ Γκαλάτσι
Κατηγορία:Ποδοσφαιριστές ΦΚΜ Ντουνάρεα Γκαλάτσι
Κατηγορία:Ποδοσφαιριστές ΑΣΑ Τίργκου Μούρες (1962)
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Ακράτητου Άνω Λιοσίων
Κατηγορία:Προπονητές ποδοσφαίρου Απόλλων Λεμεσού
Κατηγορία:Ποδοσφαιριστές Λίγκα 1 (Ρουμανία)
Χουαχίνε

thumb|300px|Δορυφορική εικόνα του Χουαχίνε.
Το **Χουαχίνε** είναι μικρό και ηφαιστειογενές νησί που ανήκει στο σύμπλεγμα των νησιών της Εταιρείας. Η έκτασή του είναι 72 τ.χλμ.. Είναι ιδιαίτερα ορεινό και χωρίζεται σε δύο μέρη, τα οποία ενώνονται μεταξύ τους με ένα στενό ισθμό. Οι κάτοικοι του Χουαχίνε ασχολούνται κυρίως με τη γεωργία την αλιεία και τον τουρισμό, κάτι που ισχύει για πολλά νησιά του Ειρηνικού Ωκεανού.

## Εξωτερικοί σύνδεσμοι
* 

Κατηγορία:Νήσοι Εταιρείας
Κατηγορία:Νησιά της Ωκεανίας
Μιλτιάδης Γκούσκος

Ο **Μιλτιάδης Γκούσκος** (Ζάκυνθος, 1877 - Ινδία, 9 Ιουλίου 1903) ήταν Έλληνας αθλητής του στίβου, πανελληνιονίκης και δεύτερος ολυμπιονίκης το 1896 στη σφαιροβολία.

## Βιογραφία
Ο Μιλτιάδης Γκούσκος ήταν γόνος της παλιάς οικογένειας των Γκούσκων από το χωριό Καταστάρι, η οποία, σύμφωνα με το *Χρονικό του  Γεωργιλά*, είχε μετοικήσει στη Ζάκυνθο στα τέλη του 15ου αι. από την Αρκαδία. Ήταν γιoς του Μιχαήλ Γκούσκου και αδελφός του δικηγόρου και πολιτευτή Θεόδωρου Γκούσκου, ο οποίος είχε πρωτοεκλεγεί βουλευτής Ζακύνθου στις εκλογές της 31ης Μαΐου/13ης Ιουνίου 1915 με το Κόμμα των Φιλελευθέρων του Ελ. Βενιζέλου.

Ο Γκούσκος, που ήταν και έφεδρος αξιωματικός του πυροβολικού, ήταν αθλητής του Πανελληνίου. Είχε συμμετάσχει αρχικά στα Τήνια το 1895, κερδίζοντας δύο χρυσά μετάλλια, σε σφαιροβολία και δισκοβολία, ενώ είχε λάβει μέρος και στην ελληνορωμαϊκή πάλη, όπου μοιράστηκε την τρίτη θέση με τον αθλητή του Εθνικού Ιωάννη Γιαννούλη.  Το 1896 στους προκριματικούς για τους Ολυμπιακούς αγώνες (9-11 Μαρτίου), οι οποίοι θεωρούνται και το πρώτο πανελλήνιο πρωτάθλημα στίβου, κατέκτησε την πρώτη θέση στη σφαιροβολία. Την ίδια χρονιά πήρε μέρος και στους «Παναχαΐκούς Αγώνες» στην Πάτρα, όπου ήταν πρώτος στη σφαιροβολία με επίδοση 10,73μ. και δεύτερος στη δισκοβολία με ρίψη 28,40μ.

Στους Α' Ολυμπιακούς Αγώνες του 1896 στην Αθήνα ήταν αργυρός ολυμπιονίκης στη σφαιροβολία. Το αγώνισμα διεξήχθη στο Παναθηναϊκό στάδιο τη δεύτερη μέρα των αγώνων και πήραν μέρος επτά αθλητές, δυο εκ των οποίων ήταν Έλληνες. Ο Γκούσκος με επίδοση 11,09μ. ήλθε δεύτερος, πίσω από τον Αμερικάνο Γκάρετ (Garret) που είχε επιτύχει βολή 11,22μ. 

Απεβίωσε το 1903 στην Ινδία, όπου εργαζόταν στις επιχειρήσεις του οίκου Ράλλη.

## Σημειώσεις

## Παραπομπές

	 
## Βιβλιογραφία
*  Αναστατική έκδ. Ζάκυνθος: Μουσείο Σολωμού και Επιφανών Ζακυνθίων & Εκδόσεις Τρίμορφο, 2012. ISBN 978-960-6730-25-2.
	 

Κατηγορία:Έλληνες αθλητές της σφαιροβολίας
Κατηγορία:Αθλητές στίβου Πανελληνίου
Κατηγορία:Έλληνες αξιωματικοί του πυροβολικού
Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ερυθρίτης

Ο **ερυθρίτης** (αγγλικά: erythrite) είναι ορυκτό του κοβαλτίου και του αρσενικού. Έλαβε το όνομά του από την ελληνική λέξη "ερυθρός" λόγω του έντονα ερυθρού χρώματος των κρυστάλλων του. Οι μεταλλωρύχοι τον αποκαλούν "μπουμπούκι του κοβαλτίου" (cobalt bloom) λόγω της υφής των κρυστάλλων του, που μοιάζουν με άνθος. Αντίστοιχα αποκαλείται και ο ανναβεργίτης (Ni3(AsO4)2 . 8(H2O)), το αντίστοιχο ορυκτό του νικελίου "μπουμπούκι του νικελίου" (nickel bloom).

Αν και δεν μπορεί να χρησιμοποιηθεί ως πολύτιμος ή ημιπολύτιμος λίθος λόγω της πολύ χαμηλής σκληρότητάς του, είναι αντικείμενο συλλογής από συλλέκτες ορυκτών. 

Ο ερυθρίτης σχηματίζει δύο πολυμορφικές σειρές με τον ανναβεργίτη και τον χερνεσίτη (hörnesite). Πρόκειται για δευτερογενές ορυκτό που σχηματίζεται σε ζώνες οξείδωσης μεταλλευμάτων που περιέχουν κοβάλτιο, νικέλιο και αρσενικό. Ως εκ τούτου σχετίζεται με κοβαλτίτη, σκουττερουδίτη, σκοροδίτη, αδαμίτη, αυτοφυή άργυρο και μαλαχίτη.

Απαντά σε αρκετά σημεία του πλανήτη, λίγα όμως είναι τα σημεία που εμφανίζει συλλεκτικά δείγματα ή είναι οικονομικά εκμεταλλεύσιμος. Αναφέρονται σχετικά περιοχές στη Γαλλία (περιοχή Ιζέρ, Isère), τη Γερμανία (Σαξωνία, Μέλας Δρυμός, Έσση), τον Καναδά (περιοχή Cobalt στο Οντάριο), στις ΗΠΑ (Νιου Τζέρσεϊ, Καλιφόρνια), στην Κίνα και στο Μαρόκο (περιοχή Bou Azzer, πολύ όμορφα συλλεκτικά δείγματα).

Στην Ελλάδα ανευρίσκεται στα μεταλλεία της Πλάκας Λαυρίου.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

## Παραπομπές


Κατηγορία:Ορυκτά του αρσενικού
Κατηγορία:Ορυκτά του κοβαλτίου
Κατηγορία:Ένυδρα ορυκτά
Ίλαν Ραμόν

thumb|250px|right|

Ο **Ίλαν Ραμόν** (20 Ιουνίου 1954 - 1 Φεβρουαρίου 2003, εβραϊκά: אילן רמון) ήταν πιλότος της Ισραηλινής Πολεμικής Αεροπορίας και ο πρώτος Ισραηλινός αστροναύτης. Ο Ραμόν ήταν ο χειριστής φορτίου κατά τη διάρκεια της αποστολής STS-107, της μοιραίας αποστολής του διαστημικού λεωφορείου Κολούμπια, όταν αυτός και άλλα έξι μέλη του πληρώματος σκοτώθηκαν κατά τη διάρκεια του δυστυχήματος στη φάση επανεισόδου στην ατμόσφαιρα πάνω από το νότιο Τέξας. Ο Ίλαν Ραμόν είναι μόνος μη Αμερικανός πολίτης βραβευμένος με το Διαστημικό Μετάλλιο της Τιμής του Αμερικανικού Κογκρέσου. Ένας από τους γιους του, πέθανε το 2010 σε ηλικία 21 ετών, σε συντριβή μιας εκπαιδευτικής πτήσης. 

## Παραπομπές


## Εξωτερικοί σύνδεσμοι
*  NASA - Ίλαν Ραμόν
* Official biography at NASA
* Photo of Ilan Ramon with Chabad Rabbi Zvi Konikov 
* Ilan Ramon STS-107 Crew Memorial 
* A collection of articles about Ilan Ramon
* Ilan Ramon Memorial pages in the Israel Science and Technology Directory
* Spacefacts biography of Ilan Ramon
* Excerpts from Ilan Ramon's diary 
* 
* Ilan Ramon – Obituary and public tribute 

 

Κατηγορία:Ισραηλινοί αστροναύτες
Κατηγορία:Ισραηλινοί πιλότοι
Κατηγορία:Εβραίοι
Πορεία των ελληνικών ομάδων στο Κύπελλο Κόρατς

Οι ελληνικές ομάδες συμμετείχαν για πρώτη φορά στην τρίτη τη τάξει διασυλλογική διοργάνωση καλαθοσφαίρισης (Κύπελλο Κόρατς) την αγωνιστική περίοδο 1972-73, όταν ΑΕΚ και ΧΑΝΘ αποκλείσθηκαν μόλις στον πρώτο γύρο. 

Η πρώτη αξιοσημείωτη διάκριση ήρθε 12 χρόνια αργότερα (1985) από τον Άρη Θεσσαλονίκης ο οποίος κατάφερε να φθάσει στα ημιτελικά, αλλά δεν μπόρεσε να υποσκελίσει στους διπλούς αγώνες την Ιταλική Βαρέζε και έμεινε εκτός Τελικού.

Χρειάσθηκε να περάσουν ακόμη εννέα σεζόν, έως ότου δυο Ελληνικές ομάδες (ΠΑΟΚ και Πανιώνιος) προκριθούν και πάλι στα ημιτελικά, με το δικέφαλο του βορρά να κατακτά τελικά το τρόπαιο (Περίοδος 1994).

Ένα χρόνο πριν (περίοδος 1992-93), η Ελλάδα συμμετείχε στη διοργάνωση με 4 εκπροσώπους που έπαιξαν σε προκριματικούς ομίλους. Η "Φυρογένης" ΑΕΚ εγκατέλειψε γρήγορα τη μάχη, ενώ "Replay" Ηρακλής και "ΝΙΚΑΣ" Περιστέρι πάλαιψαν, χωρίς ωστόσο να καταφέρουν την πρόκριση στην επόμενη φάση. Ο μόνος που το πέτυχε ήταν ο "Chipita" Πανιώνιος, που όμως βρήκε αντιμέτωπή του στη συνέχεια την Ολύμπια Μιλάνο (η οποία και τελικά κατέκτησε το τρόπαιο) και αποκλείστηκε. Τεράστια αίσθηση προκάλεσε πάντως η μεγάλη επιτυχία των νεοσμυρνιωτών να επιβληθούν στον όμιλο μέσα στη Ρώμη επί της κατόχου του τίτλου "Βίρτους" (πρώην "Μεσατζέρο" Ρόμα),

Την επιτυχία του δικεφάλου του βορρά το 1994 επανέλαβε τρία χρόνια αργότερα ο Άρης (Περίοδος 1997), ενώ ο Πανιώνιος έφθασε μέχρι τον ημιτελικό του 1999.

Στα προημιτελικά έχουν φτάσει ο Γ.Σ. Περιστερίου (1997, 1998), ο Απόλλων Πατρών το 1999 και το Μαρούσι το 2000.

Τελευταία διοργάνωση του Κόρατς ήταν εκείνη του 2001-2002, καθώς στη συνέχεια ο θεσμός συγχωνεύτηκε με το Κύπελλο Σαπόρτα στο Euro Cup της ULEB. 
## Συνοπτικά οι διακρίσεις των ελληνικών ομάδων (1973 - 2002)

## Οι ελληνικοί «εμφύλιοι»
Σε τρεις περιπτώσεις, συνέβη να αγωνισθούν μεταξύ τους ελληνικές ομάδες σε νοκ άουτ αγώνες, με στόχο την πρόκριση στην επόμενη φάση της διοργάνωσης. Και στις τρεις περιπτώσεις, η πρόκριση κρίθηκε στη διαφορά πόντων.
***[[Κύπελλο Κόρατς 1993-94|1993–94]]** (Ημιτελικοί, 16 και 23 Φεβρουαρίου 1994): Πανιώνιος – **[[ΠΑΟΚ]]** **83–85** και **64–82**
***[[Κύπελλο Κόρατς 1996-97|1996–97]]** (Προημιτελικοί, 12 και 19 Φεβρουαρίου 1997): **[[Α.Σ. Άρης|Άρης]]** – Περιστέρι **75–65** και **64–71**
***[[Κύπελλο Κόρατς 1999-2000|1999–00]]** (Φάση των 32, 8 και 15 Δεκεμβρίου 1999): Νήαρ Ηστ – **[[Γ.Σ. Περιστερίου|Περιστέρι]]** **73–80** και **63–66**

## Δείτε επίσης
*Ελληνικές ομάδες καλαθοσφαίρισης στις διεθνείς διοργανώσεις
*Πορεία των ελληνικών ομάδων στην Ευρωλίγκα
*Πορεία των ελληνικών ομάδων στο Ευρωπαϊκό Κύπελλο Καλαθοσφαίρισης

## Πηγές
*"100 χρόνια μπάσκετ 1891-1991".
*Περιοδικό "Τρίποντο".



Πορεία των ελληνικών ομάδων στο Κύπελλο Κόρατς
Ελλαδα
Backtrack

Το **BackTrack** ήταν μια διανομή Linux η οποία χρησιμοποιούνταν κυρίως για digital forensics και penetration test. Τον Μάρτιο του 2013, η ομάδα Offensive Security επαναδημιούργησε το BackTrack γύρω από την διανομή Debian και το διένημε υπό το όνομα Kali Linux. 

## Ιστορία
Το έργο Backtrack δημιουργήθηκε από τον Mati Aharoni και τον Max Moser. Η διανομή BackTrack προήλθε από διάφορες παραλλαγές, το WHAX ήταν μια διανομή σχεδιασμένη για εργασίες ασφάλειας, το WHAX παράχθηκε από το  Whoppix το οποίο ήταν βασισμένο στο Knoppix.
Όταν το Whoppix έφτασε στην έκδοση 3.0 το όνομα του άλλαξε σε WHAX.

Το Auditor Security Collection ήταν ένα Live CD βασισμένο στο Knoppix και είχε διάφορα εργαλεία για την ασφάλεια συστημάτων. Μετά τη συγχώνευση των δυο προήλθε το BackTrack

## Χαρακτηριστικά
Το BackTrack απευθυνόταν κυρίως στα άτομα που θέλουν να δοκιμάσουν την ασφάλεια ενός συστήματος. Η διανομή του σε Live CD και Live USB έδινε την άμεση δυνατότητα εκκίνησης του BackTrack χωρίς να χρειάζεται εγκατάσταση. Υπήρχε και η δυνατότητα εγκατάστασης σε σκληρό δίσκο είτε μέσα από το Live CD ή αμέσως.

Μερικά από τα κύρια εργαλεία του BackTrack ήταν:

* Metasploit
* Δυνατότητα RFMON στις ασύρματες κάρτες δικτύου 802.11
* Kismet
* Nmap
* Ettercap
* Wireshark

Τα εργαλεία του BackTrack κατατάσσονταν σε κατηγορίες, οι κατηγορίες είναι:

* Information Gathering
* Network Mapping
* Vulnerability Identification
* Web Application Analysis
* Radio Network Analysis (802.11,Bluetooth,Rfid)
* Penetration (Exploit & Social Engineering Toolkit)
* Privilege Escalation
* Maintaining Access
* Digital Forensics
* Reverse Engineering
* Voice Over IP

Εκτός από τα εξειδικευμένα προγράμματα ασφάλειας το BackTrack περιλάμβανε και μερικά απλά όπως τα Mozilla Firefox, Pidgin, K3b και XMMS.

## Εκδόσεις
Το BackTrack 2 εκδόθηκε στις 6 Μαρτίου 2007 και περιλάμβανε πάνω από 300 εργαλεία ασφαλείας. Μια δοκιμαστική έκδοση του BackTrack 3 στις 14 Δεκεμβρίου 2007 αλλά ανακοινώθηκε ότι συγκεντρωνόταν περισσότερο σε υποστήριξη νεώτερων υλικών.

Μόλις έβγαινε μια καινούργια έκδοση του BackTrack η παλιά έκδοση έχανε την υποστήριξη από την κοινότητα ανάπτυξης του BackTrack.

## Παραπομπές


## Πηγές
* https://web.archive.org/web/20100211015432/http://www.backtrack-linux.org/faq/
* https://web.archive.org/web/20110101062633/http://www.backtrack-linux.org/blog/
* https://web.archive.org/web/20100322191128/http://www.backtrack-linux.org/about/

## Εξωτερικοί σύνδεσμοι

* Επίσημη Ιστοσελίδα

Κατηγορία:Διανομές Linux
Σκουττερουδίτης

Ο **σκουττερουδίτης** (αγγλ. skutterudite) είναι αρσενικούχο ορυκτό του κοβαλτίου. Έλαβε το όνομά του από την περιοχή Skutterud της Νορβηγίας, όπου πρωτοεντοπίστηκε.

Συχνά σχηματίζει πολυμορφική σειρά με τον νικελιούχο σκουττερουδίτη (το νικέλιο υπερτερεί έναντι του κοβαλτίου) με ενδιάμεσα μέλη τον σμαλτίτη, τον χλωανθίτη και τον σιδηροαρσενίτη Γι' αυτό ορισμένες φορές ως χημικός τύπος του σκουττερουδίτη δίνεται ο (Co,Fe,Ni)As2-3.

Απαντάται σε υδροθερμικές φλέβες μέσων ή υψηλών θερμοκρασιών μαζί με άλλα θειούχα /αρσενικούχα ορυκτά του κοβαλτίου και του νικελίου. Σχετίζεται με νικελίνη, κοβαλτίτη, ερυθρίτη, ανναβεργίτη, αρσενοπυρίτη, αυτοφυή άργυρο, αυτοφυές βισμούθιο, σιδηρίτη, βαρύτη, ασβεστίτη και χαλαζία. Οι νικελιούχες παραλλαγές του συχνά χρησιμοποιούνται για την παραγωγή νικελίου.

Αν και υπάρχει σε πολλά σημεία του πλανήτη, σε λίγα σημεία ανευρίσκονται εκμεταλλεύσιμες αποθέσεις ή συλλεκτικά δείγματα. Σε αυτά περιλαμβάνονται η περιοχή *Cobalt* στον Καναδά, η περιοχή Skuterrud στη Νορβηγία, τα ορυχεία κοβαλτίου στο Νιου Τζέρσεϊ, το Κολοράντο, την Αριζόνα και το Νέο Μεξικό των ΗΠΑ, η Σαξονία στη Γερμανία, η Καρινθία της Αυστρίας, τα Άνω Πυρηναία στη Γαλλία, η Ιρλανδία, η Κορνουάλλη και την Κάμπρια στην Αγγλία, το Ντάμφρις στη Σκωτία, το Μαρόκο και η Γροιλανδία.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Σκουττερουδιτης
Κατηγορία:Ορυκτά του κοβαλτίου
Σπυρίδων Χαζάπης

Ο **Σπυρίδων Χαζάπης** (Άνδρος 1872 - άγνωστη ημερομηνία θανάτου) ήταν Έλληνας αθλητής της κολύμβησης, δεύτερος Ολυμπιονίκης το 1896.

Στους Α' Ολυμπιακούς αγώνες του 1896 συμμετείχε στα 100μ. ελευθέρας για ναύτες. Το αγώνισμα διεξήχθη στην Ζέα και ο Χαζάπης τερμάτισε δεύτερος πίσω από τον Μαλοκίνη. Στο αγώνισμα είχαν δηλώσει συμμετοχή μόνο Έλληνες κολυμβητές.

## Παραπομπές


## Πηγές
* Αθήνα 1896-Ατλάντα 1996 , έκδοση του ΕΘΝΟΣΠΟΡ, Αθήνα 1996

Κατηγορία:Έλληνες αθλητές της κολύμβησης
Κατηγορία:Έλληνες αργυροί Ολυμπιονίκες
Κατηγορία:Κολυμβητές στους Θερινούς Ολυμπιακούς Αγώνες 1896
Κατηγορία:Έλληνες κολυμβητές στους Θερινούς Ολυμπιακούς Αγώνες
Ιωάννης Ανδρέου

Ο ** Ιωάννης Ανδρέου** ήταν Έλληνας αθλητής της κολύμβησης, δεύτερος Ολυμπιονίκης το 1896. Ήταν αθλητής του Ομίλου Πεζοπόρων Πειραιώς.

Στους Α' Ολυμπιακούς αγώνες του 1896 συμμετείχε στην κολύμβηση και στα 1.200 μέτρα ελευθέρας. Η κολύμβηση διεξήχθη στην Ζέα κι ο Ανδρέου ήταν δεύτερος πίσω από τον πρώτο Άλφρεντ Χάγιος, ενώ τρίτος ήταν ο Ευστάθιος Χωραφάς.

## Παραπομπές


## Πηγές
*Σύντομο βιογραφικό από τον ΣΕΓΑΣ http://www.olympics.segas.gr/olympics/gr/athletes/athlete2.asp?athlete_ID=1981
*Αθήνα 1896-Ατλάντα 1996 , έκδοση του ΕΘΝΟΣΠΟΡ, Αθήνα 1996

Κατηγορία:Έλληνες αθλητές της κολύμβησης
Κατηγορία:Έλληνες αργυροί Ολυμπιονίκες
Κατηγορία:Κολυμβητές στους Θερινούς Ολυμπιακούς Αγώνες 1896
Κατηγορία:Έλληνες κολυμβητές στους Θερινούς Ολυμπιακούς Αγώνες
Τηλέμαχος Καράκαλος

Ο **Τηλέμαχος Καράκαλος** (1866 - 15 Ιουνίου 1951) ήταν Έλληνας αθλητής της ξιφασκίας, ολυμπιονίκης το 1896, στρατιωτικός που αποστρατεύτηκε με τον βαθμό του στρατηγού πυροβολικού.

## Βιογραφία
Γεννήθηκε στη Δημητσάνα και αποφοίτησε το 1902 μεταξύ 32 ακόμα Γάλλων αξιωματικών σπουδαστών αριστούχος από την Γαλλική σχολή γυμναστικής και οπλομαχητικής στην Ζουανβίλ-λε-πον παίρνοντας και ανάλογο βραβείο, επίσης αποφοίτησε και από την Σχολή Ευελπίδων. Έπειτα συνέχισε τις σπουδές του σε Γερμανία, Σουηδία και Αυστρία με αντικείμενο την γυμναστική και οπλομαχητική. Κατά την στρατιωτική του καριέρα δίδαξε άλλους αξιωματικούς την ξιφασκία.

Ήταν αθλητής του Αθηναϊκής λέσχης και πήρε μέρος σε δύο ολυμπιακούς αγώνες στην ξιφασκία ενώ αγωνιζόταν και στην γυμναστική. Στους Α' Ολυμπιακούς αγώνες του 1896 της Αθήνας κατέκτησε το αργυρό μετάλλιο στους αγώνες σπαθασκίας φιλάθλων. Το αγώνισμα έγινε την τέταρτη μέρα των αγώνων στις 8 Απριλίου στο Ζάππειο μέγαρο, συμμετείχαν πέντε αθλητές δύο ξένοι και τρεις Έλληνες, αγωνίστηκαν όλοι εναντίον όλων με τον Καράκαλο να νικά τρεις αντιπάλους αντιπάλους και χάνοντας μόνο από τον Γεωργιάδη που κατέκτησε το χρυσό αήττητος. Στους επόμενους Ολυμπιακούς αγώνες του 1900 στο Παρίσι συμμετείχε πάλι στην σπάθη μαζί με τον Γεωργιάδη αλλά αποκλείστηκαν από τους κριτές για αντικανονικά χτυπήματα. Ο Καράκαλος μετά την επιστροφή του έγραψε βιβλίο *Εισαγωγή της γυμναστικής στο στράτευμα*.

## Πηγές
* Αθήνα 1896-Ατλάντα 1996 , έκδοση του ΕΘΝΟΣΠΟΡ, Αθήνα 1996

## Παραπομπές


## Εξωτερικοί σύνδεσμοι
*Τηλέμαχος Καράκαλος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες αθλητές της ξιφασκίας
Κατηγορία:Έλληνες αργυροί Ολυμπιονίκες
Κατηγορία:Ξιφομάχοι στους Θερινούς Ολυμπιακούς Αγώνες 1896
Κατηγορία:Έλληνες γυμναστές
Κατηγορία:Έλληνες αθλητές της ενόργανης γυμναστικής
Κατηγορία:Έλληνες στρατηγοί
Κατηγορία:Έλληνες αξιωματικοί του πυροβολικού
Kismet

Το **Kismet** είναι ένα πρόγραμμα  ηλεκτρονικού υπολογιστή το οποίο μπορεί να *εντοπίζει* δίκτυα (network detector), να *υποκλέπτει πακέτα* (packet sniffer) και επίσης μπορεί να εντοπίζει επιθέσεις σε 802.11  WLAN δίκτυα. Το Kismet δουλεύει με όλες τις  ασύρματες κάρτες που υποστηρίζουν monitor mode, και μπορεί να ανιχνεύσει δίκτυα 802.11a, 802.11b, 802.11g.

Το πρόγραμμα τρέχει σε Linux, FreeBSD, NetBSD, OpenBSD, Mac OS X, Microsoft Windows. 

Διατίθεται από την  άδεια  Γενική Άδεια Χρήσης GNU και είναι ελεύθερο λογισμικό.

## Χαρακτηριστικά

Το Kismet σε αντίθεση με τα άλλα προγράμματα του είδους λειτουργεί παθητικά αυτό σημαίνει ότι μπορεί να ανιχνεύσει, χωρίς να στείλει κάποιο πακέτο, το  ασύρματα σημεία πρόσβασης και τους  πελάτες (clients) και να τα συσχετίσει μεταξύ τους.

Το Kismet μπορεί να αποθηκεύσει τα δεδομένα που μάζεψε σε ειδικά αρχεία που αναγνωρίζονται και από άλλα προγράμματα.

## Δείτε επίσης
* KisMAC
* inSSIDer

## Παραπομπές


## Πηγές
* https://web.archive.org/web/20100301114902/http://www.kismetwireless.net/documentation.shtml

## Εξωτερικοί σύνδεσμοι

* Επίσημη Ιστοσελίδα

Κατηγορία:Προγραμματισμός
Κατηγορία:Ελεύθερο λογισμικό
Ευστάθιος Χωραφάς

Ο **Ευστάθιος Χωραφάς** (Κεφαλληνία 1871 - ?) ήταν Έλληνας αθλητής της κολύμβησης, Ολυμπιονίκης το 1896.

Συμμετείχε στους Α' Ολυμπιακούς αγώνες του 1896 στην Αθήνα και σύμφωνα με την  Ελληνική Ολυμπιακή Επιτροπή (ΕΟΕ) κατέκτησε τρία μετάλλια. Ωστόσο, σύμφωνα με τον επίσημο ιστότοπο των Ολυμπιακών Αγώνων, της Διεθνούς Ολυμπιακής Επιτροπής, ο Χωραφάς έχει κατακτήσει μόνο ένα χάλκινο μετάλλιο, στα 500 μ. ελευθέρας, πρόδρομο του σημερινού αγωνίσματος των 400 μ. ελεύθερο, όπου ήταν 3ος πίσω από τους Νόιμαν και τον Πεπανό. 

Σύμφωνα με την ΕΟΕ, ο Χωραφάς στα 100 μ. ελευθέρας ήταν 2ος πίσω από τον Άλφρεντ Χάγιος με επίδοση 1,23,0. Η δεύτερη θέση του Χωραφά αναφέρεται και στην επίσημη έθκεση των αγώνων του 1896. Και η εφημερίδα Ακρόπολις αναφέρει ότι τερμάτισε δεύτερος ο Χωραφάς. Περαιτέρω ένδειξη για την δεύτερη θέση του Χωραφά είναι και το γεγονός ότι η εφημερίδα Επιθεώρησις, στο φύλο της 4ης Απριλίου 1896, στην 2η σελίδα, αναφέρει τους "επιλαχόντες", δηλαδή τους δεύτερους, της κολύμβησης συμπεριλαμβανομένου του Χωραφά, αν και μάλλον εκ παραδρομής τον αναφέρει ως επιλαχόντα στα 1.200 μέτρα, και τον Ιωάννη Ανδρέου ως επιλαχόντα στα 100 μέτρα, ενώ προφανώς ισχύει το αντίστροφο. 

Ωστόσο, ο ιστότοπος της ΔΟΕ δίνει ως αργυρό ολυμπιονίκη των Ότο Χέρσμαν και τον Χωραφά στις θέσεις 3 έως 6. Σύμφωνα με άρθρο σε ξένη πηγή, το αργυρό μετάλλιο του Ότο Χέρσμαν, αντί του Χωραφά, αναγνωρίστηκε σιωπηρά με 116 χρόνια καθυστέρηση, την εποχή των Ολυμπιακών Αγώνων του Λονδίνου.   

Επίσης η ΕΟΕ υποστηρίζει ότι ο Χωραφάς στα 1.200μ. ελευθέρας ήταν 3ος πίσω από τους Χάγιος και Ανδρέου, ωστόσο παραδέχεται ότι "Σύμφωνα με ξένες πηγές, όπως για παράδειγμα τους συγγραφείς Φόλκερ Κλούγκε και Ντέιβιντ Ουαλεσίνσκι, ο Στάθης Χωραφάς μνημονεύεται απλά ως μετέχων αλλά όχι ως τρίτος νικητής". Σύμφωνα με τον ιστότοπο της ΔΟΕ, δεν υπάρχει χάλκινο μετάλλιο και ο Χωραφάς εμφανίζεται στις θέσεις 3 έως 5. 

Οι αγώνες είχαν γίνει στη θάλασσα, στον κόλπο της Ζέας, ενώ ο Χωραφάς δεν ανήκε σε κανέναν αθλητικό σύλλογο.  

## Παραπομπές


Κατηγορία:Έλληνες αθλητές της κολύμβησης
Κατηγορία:Έλληνες χάλκινοι Ολυμπιονίκες
Κατηγορία:Κολυμβητές στους Θερινούς Ολυμπιακούς Αγώνες 1896
Κατηγορία:Έλληνες κολυμβητές στους Θερινούς Ολυμπιακούς Αγώνες
Περούτσι

Οι **Περούτσι** (ιταλικά: *Peruzzi*) ήταν μία πολύ παλαιά ιστορική οικογένεια της Ιταλίας. Πολλά μέλη, γόνοι, της οικογένειας υπήρξαν ονομαστοί τραπεζίτες στην εποχή τους, ειδικά στη Φλωρεντία, πλούσιοι έμποροι, διπλωμάτες, πολιτικοί καθώς και καλλιτέχνες. Η καταγωγή της οικογένειας Περούτσι φέρεται από την Τοσκάνη και ήταν αντίπαλος της οικογένειας των Μεδίκων από την οποία και εξορίστηκε το 1434 καταφεύγοντας στη Γαλλία, στην οποία και παρέμεινε για τρεις περίπου αιώνες. 
Η λεγόμενη «Βίλα Περούτσι» είναι ο ονομαστός πύργος της οικογένειας που δεσπόζει σήμερα σε μία περιοχή της Φλωρεντίας.
 
Κυριότερα μέλη της οικογένειας Περούτσι ήταν οι:
* Βαλτάσαρ Περούτσι (1481-1536) αρχιτέκτονας και ζωγράφος.
*Τζοβάνι Περούτσι γιος του προηγουμένου, αρχιτέκτονας. 
* Σίμων Περούτσι (1790-1847),  τραπεζίτης και πολιτικός.
* Ουμπαλντίνο Περούτσι (1822-1891), μεταλλειολόγος,  Βουλευτής και υπουργός εσωτερικών.

Σπουδαία πηγή περί της αρχής της εξέλιξης της οικογένειας Περούτσι είναι οι ιστορικές  σημειώσεις του σπουδαίου Ιταλού χρονογράφου, του 13ου αιώνα Τζιοβάνι Βιλάνι.

## Πηγές
*"Μεγάλη Ελληνική Εγκυκλοπαίδεια" τομ.Κ΄, σελ.66-67.

Κατηγορία:Ιταλικές οικογένειες
Κατηγορία:Φλωρεντία
Κατηγορία:Τοσκάνη
Συμμετοχή της Ελλάδας στους Χειμερινούς Ολυμπιακούς Αγώνες 2010

thumb|300px|

Η Ελλάδα συμμετείχε στους Χειμερινούς Ολυμπιακούς Αγώνες 2010 στο  Βανκούβερ της Βρετανική Κολομβίας (Καναδάς) με επτά αθλητές σε τρία αγωνίσματα. Σημαιοφόρος ήταν ο Θανάσης Τσακίρης.

## [[Αρχείο:alpine skiing pictogram.svg|30px|alt=|link=]] Αλπική Χιονοδρομία

* Σοφία Ράλλη
* Στέφανος Τσιμικάλης
* Βασίλης Δημητριάδης

## [[Αρχείο:biathlon pictogram.svg|30px|alt=|link=]] Δίαθλο

* Θανάσης Τσακίρης
* Παναγιώτα Τσακίρη

## [[Αρχείο:cross country skiing pictogram.svg|30px|alt=|link=]] Χιονοδρομία Δρόμου Αντοχής

* Μαρία Ντάνου
* Λευτέρης Φάφαλης

## Παραπομπές


## Εξωτερικοί σύνδεσμοι

* CTV Olympics - Μετάδοση
* Προφίλ του Δημητριάδη
* Προφίλ των αθλητών

Κατηγορία:Χειμερινοί Ολυμπιακοί Αγώνες 2010
2010
Παύλος Παυλίδης (ολυμπιονίκης)

Ο **Παύλος Παυλίδης** (18.. - 1968) ήταν Έλληνας σκοπευτής, ολυμπιονίκης στο 1896.

Στους Ολυμπιακούς αγώνες του 1896 στην Αθήνα συμμετείχε στην σκοποβολή. Τα αγωνίσματα της σκοποβολής έγιναν στο σκοπευτήριο της Καλλιθέας , νεόκτιστο τότε, ο Παυλίδης κατέκτησε το ασημένιο μετάλλιο σε βολές από απόσταση 200μ με όπλο Γκρα και 1978 βαθμούς, πρώτος ήταν ο Παντελής Καρασεβδάς.

## Πηγές
* *Αθήνα 1896-Ατλάντα 1996* , έκδοση του ΕΘΝΟΣΠΟΡ, Αθήνα 1996

Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές της σκοποβολής
Κατηγορία:Σκοπευτές στους Θερινούς Ολυμπιακούς Αγώνες 1896
Κατηγορία:Έλληνες σκοπευτές στους Θερινούς Ολυμπιακούς Αγώνες
Κάθισμα του Αρθούρου

thumb|right|300px|Το Κάθισμα του Αρθούρου
Ως **Κάθισμα του Αρθούρου** είναι γνωστή η κορυφή του λόφου που βρίσκεται δίπλα στο Εδιμβούργο και εντός του Πάρκου Χόλυρουντ (*Holyrood Park*). Ο λόφος έχει ύψος 251 μέτρα, βρίσκεται ένα μίλι ανατολικά του κάστρου του Εδιμβούργου και η θέα της πόλης από την κορυφή είναι εξαιρετική. Καθώς η ανάβαση είναι εύκολη (αν και είναι προσβάσιμος από όλες τις πλευρές, ευκολότερη είναι η πρόσβαση από τα ανατολικά), πολλοί κάτοικοι του Εδιμβούργου ανεβαίνουν εκεί όταν θέλουν να κάνουν ένα περίπατο.
 
## Γεωλογία
Ο λόφος, όπως και ο βράχος όπου είναι χτισμένο το κάστρο του Εδιμβούργου, σχηματίστηκε από ένα σβησμένο ηφαίστειο της Λιθανθρακοφόρου περιόδου (περίπου 350 εκατομμύρια χρόνια πριν), το οποίο διαβρώθηκε από έναν παγετώνα που μετακινήθηκε από δυτικά προς ανατολικά στη διάρκεια της τεταρτογενούς περιόδου. Έτσι δημιουργήθηκε και ο γκρεμός από βασάλτη Σάλσμπουρι Κραγκς(*Salisbury Crags*) στα δυτικά. Ο λόφος μοιάζει πολύ από γεωλογική άποψη και από άποψη εγγύτητας σε αστική περιοχή με τον Κέιβχιλ (*Cavehill*) στο Μπέλφαστ.

Το Κάθισμα του Αρθούρου και το Σάλσμπουρι Κραγκς συνέβαλαν στη διατύπωση της σύγχρονης γεωλογίας. Παρατηρώντας τα δύο αυτά σημεία ο γεωλόγος Τζέιμς Χάττον (*James Hutton*) υποστήριξε ότι η απόθεση των ιζημάτων και ο σχηματισμός των πυριγενών πετρωμάτων πρέπει να έγιναν σε διαφορετικές περιόδους και με διαφορετικό τρόπο από ότι πίστευαν μέχρι τότε.

## Προέλευση του ονόματος και ιστορία του λόφου
Έχουν διατυπωθεί διάφορες απόψεις για την προέλευση του ονόματος. Η μάλλον κρατούσα συνδέει την ονομασία με τους θρύλους σχετικά με τον βασιλιά Αρθούρο.

Στο Ντάναπι Χιλ {*Dunsapie Hill*) και πάνω από το Σάμσονς Ριμπσ (*Samson's Ribs*) είναι ορατά ερείπια αμυντικών έργων που πιθανόν να έχουν σχέση με τον λαό των Βοταντίνι (*Votadini*). Οι τελευταίοι αναφέρονται στο ποίημα Y Gododdin το οποίο πιστεύεται ότι γράφτηκε γύρω στο 600 μ.Χ.. Στο ποίημα αυτό παρουσιάζεται ένας πολεμιστής με χαρακτηριστικά παρόμοια με αυτά που αποδίδονται στον βασιλιά Αρθούρο και (αν η αναφορά αυτή δεν αποτελεί μεταγενέστερη προσθήκη) ίσως είναι η πιο παλιά αναφορά στον Αρθούρο.

Το 1836, σε μια μικρή σπηλιά κάτω ακριβώς από την κορυφή, βρέθηκαν 17 μικρά ξύλινα φέρετρα, που καθένα είχε μέσα μια ξύλινη κούκλα. Υποστηρίχθηκε ότι είχαν να κάνουν με μαγεία αλλά και ότι ίσως κατασκευάστηκαν στη μνήμη των 17 θυμάτων των διαβόητων κατά συρροή δολοφόνων Γουίλιαμ Μπερκ (*William Burke*) (1792–1829) και Γουίλιαμ Χέιρ (*William Hare*). Μέχρι και σήμερα πάντως δεν έχει δοθεί μια ικανοποιητική εξήγηση αναφορικά με την προέλευση και τον σκοπό τους.

Τα 17 ξύλινα φέρετρα χρησιμοποιήθηκαν στην πλοκή του αστυνομικού μυθιστορήματος του Σκωτσέζου συγγραφέα Ίαν Ράνκιν «*Οι καταρράκτες*» (2001).



## Εξωτερικοί σύνδεσμοι
* 

Κατηγορία:Βουνά της Σκωτίας
Κατηγορία:Εδιμβούργο
Κατηγορία:Λόφοι
Internet Download Manager

Το **Internet Download Manager** (ή απλά **IDM**) είναι ένα πρόγραμμα υπολογιστή με άδεια shareware το οποίο επιταχύνει την λήψη αρχείων από το internet, είναι διαθέσιμο μόνο για το λειτουργικό σύστημα των Microsoft Windows.

## Χαρακτηριστικά

Το IDM δίνει την δυνατότητα για αυτόματη λήψη ορισμένων τύπων αρχείων, διαιρεί το αρχείο σε περισσότερες ροές για να επιταχύνει την λήψη και κρατάει ιστορικό με τις λήψης για ευκολότερη αναζήτηση.
To IDM έχει τη δυνατότητα να κάνει λήψη αρχείων από  ιστοσελίδες που προσφέρουν υπηρεσίες φιλοξενίας βίντεο όπως το YouTube.
Το IDM διανέμεται σε δύο εκδόσεις:
* Δοκιμαστική έκδοση 30 ημερών (1 μήνας), αυτή η έκδοση λειτουργεί με πλήρεις δυνατότητες για 30 μέρες, μετά το πέρας των 30 ημερών ο χρήστης πρέπει να αγοράσει μια άδεια .
* Μετά το πέρας των 30 ημερών ο χρήστης πρέπει να αγοράσει άδεια για να συνεχίσει να χρησιμοποιεί το IDM.

## Παραπομπές


Κατηγορία:Λογισμικό Windows
Πανεπιστήμιο Κορνέλ

δεξιά|μικρογραφία|250px|Κορνέλ: Το κεντρικό "campus"Το **Πανεπιστήμιο Κορνέλ** (αγγλικά: *Cornell University*) είναι ιδιωτικό πανεπιστήμιο στην πολιτεία της Νέας Υόρκης στις Η.Π.Α. και συγκεκριμένα στην Ίθακα. Ιδρύθηκε το 1865 από τον Έζρα Κορνέλ (Ezra Cornell) του οποίου το όνομα και φέρει. Ο Κορνέλ οραματίστηκε ένα πανεπιστημιακό ίδρυμα στο οποίο όπως χαρακτηριστικά έγραψε "οποιοσδήποτε θα μπορούσε να βρει σπουδή και διδασκαλία σε οποιοδήποτε αντικείμενο σπουδών". Η θέση αυτή του Κορνέλ υπήρξε ιδιαίτερα πρωτοποριακή για την εποχή εκείνη καθώς στο Κορνέλ εισάγετο κανείς ανεξαρτήτως φύλου, χρώματος, οικονομικής και κοινωνικής κατάστασης, θρησκευτικής ή πολιτικής πεποίθησης αλλά με μόνο κριτήριο την ακαδημαϊκή ικανότητα και επίδοση. Το Κορνέλ σήμερα έχει σημεία παρουσίας στην πόλη της Νέας Υόρκης αλλά και στη Ντόχα του Κατάρ όπου διατηρεί μία πλήρη Ιατρική σχολή και ιατρικό ερευνητικό κέντρο. Το Κορνέλ είναι μέλος της φημισμένης λίγκας του Κισσού (Ivy League) μαζί με τα ακόλουθα πανεπιστήμια: Χάρβαρντ (Harvard), Κολούμπια (Columbia), Γέιλ (Yale), Πανεπιστήμιο της Πενσυλβάνια, (UPenn), Πρίνστον (Princeton), Ντάρτμουθ (Dartmouth) και Μπράουν (Brown).

Σαράντα Νομπελίστες συνδέονται με το Κορνέλ είτε ως Καθηγητές/ερευνητές είτε ως απόφοιτοι του πανεπιστημίου. Το 2024 η επιθεώρηση U.S. News & World για τα καλύτερα πανεπιστήμια κατετάγη 12ο εθνικά μαζί με το Πανεπιστήμιο Κολούμπια και το Πανεπιστήμιο του Σικάγο. Το 2010 το Κορνέλ κατετάγη 15ο στη γενική κατάταξη στις Η.Π.Α. από την έγκριτη επιθεώρηση *News & World Report National Universities*. Το έτος 2009 η επιθεώρηση U.S. News & World Report High School Counselor rankings το κατέταξε 13ο, ενώ κατετάγη 12ο στον κόσμο το 2006 από τη διεθνή έγκριτη επιθεώρηση *Shanghai Jiao Tong University* . Η επιθεώρηση *Britain's THES - QS World University Rankings* κατέταξε το Κορνέλ 15ο παγκοσμίως στη γενική κατάταξη για το 2009 .Το Κορνέλ κατετάγη 7ο σε εθνικό επίπεδο και πρώτο από τα πανεπιστήμια μέλη της *[[Ivy League]]* το 2007 σύμφωνα με την επιθεώρηση *The Washington Monthly's* όσον αφορά την προσφορά του στην έρευνα .

Διάσημοι Καθηγητές του Κορνέλ υπήρξαν, μεταξύ άλλων, ο Καρλ Σαγκάν (Carl Sagan), ο Ρίτσαρντ Φάινμαν (Richard Feynman), ο Χανς Μπέτε (Hans Bethe), ο Φρήμαν Ντάυσον (Freeman Dyson) και ο Γεώργιος Παπανικολάου (δημιουργός του Τεστ Παπ).

Τα χρώματα του πανεπιστημίου είναι το βαθύ κόκκινο και το λευκό.

## Παραπομπές


## Βιβλιογραφία
* "Cornell University Facts: Motto". Cornell University. Retrieved 2006-05-22.
* "Cornell Nobel laureates". Cornell News Service. Retrieved 2006-06-06.

## Εξωτερικοί σύνδεσμοι

* Cornell University—Επίσημος ιστότοπος του Πανεπιστημίου.

Κατηγορία:Νέα Υόρκη (πολιτεία)
Κορνελ
Δίαθλο στους Χειμερινούς Ολυμπιακούς Αγώνες 2010

Το δίαθλο στους Χειμερινούς Ολυμπιακούς Αγώνες του 2010 στο Βανκούβερ διεξήχθη στο Ολυμπιακό Πάρκο Γουίσλερ του Γουίσλερ στη Βρετανική Κολομβία. Η διεξαγωγή των αγωνισμάτων διήρκεσε από τις 13 ως τις 26 Φεβρουαρίου 2010.

## Πίνακας μεταλλίων

### Αγωνίσματα ανδρών

### Αγωνίσματα γυναικών

## Πρόγραμμα
Όλες οι ώρες είναι σταθερή ώρα του Ειρηνικού (UTC-8).

|-bgcolor="#CCCCCC"
! Ημέρα !! Ημερομηνία !! Έναρξη !! Λήξη !! Αγώνισμα
|- style="background:#efefef; color:black"
|| Ημέρα 2 || 13-02-2010 || 13:00 || 14:10 || **7,5&nbsp;km σπριντ γυναικών**
|-style="background:#efefef; color:black"
|| Ημέρα 3 || 14-02-2010 || 11:15 || 12:25 || **10&nbsp;km σπριντ ανδρών**
|-style="background:#efefef; color:black"
|rowspan=2| Ημέρα 5 ||rowspan=2| 16-02-2010 || 10:30 || 11:10 || **10&nbsp;km πουρσουίτ γυναικών**
|-style="background:#efefef; color:black"
|| 12:45 || 13:25 || **12,5&nbsp;km πουρσουίτ ανδρών**
|-style="background:#efefef; color:black"
|rowspan=2| Ημέρα 7 ||rowspan=2| 18-02-2010 || 10:00 || 11:40 || **15&nbsp;km ατομικό γυναικών**
|-style="background:#efefef; color:black"
|| 13:00 || 14:35 || **20&nbsp;km ατομικό ανδρών**
|-style="background:#efefef; color:black"
|rowspan=2| Ημέρα 10 ||rowspan=2| 21-02-2010 || 10:45 || 11:25 || **15&nbsp;km Μαζική εκκίνηση ανδρών**
|-style="background:#efefef; color:black"
|| 13:00 || 13:45 || **12,5&nbsp;km Μαζική εκκίνηση γυναικών**
|-style="background:#efefef; color:black"
|| Ημέρα 12 || 23-02-2010 || 11:30 || 12:40 || **4 x 6&nbsp;km σκυταλοδρομία γυναικών**
|-style="background:#efefef; color:black"
||Ημέρα 15 || 26-02-2010 || 11:30 || 12:40 || **4 x 7,5&nbsp;km σκυταλοδρομία ανδρών**
|}

## Κριτήρια
### Ποσοστώσεις αθλητών και αθλητριών
Συμμετέχουν 220 αθλητές (113 άνδρες, 107 γυναίκες)
Μία Εθνική Ολυμπιακή Επιτροπή μπορεί να δηλώσει για συμμετοχή ως και 12 αθλητές (6 άνδρες και 6 γυναίκες) και όχι περισσότερους από 4 αθλητές ανά αγώνισμα. 

Ποσοστώσεις ανά αγωνίσματα:
* Ατομικό: 88 (άνδρες), 87 (γυναίκες)
* Ταχύτητας: 88 (άνδρες), 87 (γυναίκες)
* Πουρσουίτ: 60 αθλητές1
* Μαζική εκκίνηση: 30 αθλητές
* Σκυταλοδρομία: 20 ομάδες (80 αθλητές)
1Τα κριτήρια για το πουρσουίτ βασίζονται στα αποτελέσματα των αγώνων ταχύτητας (σπριντ).

## Συμμετοχές

## Παραπομπές


Κατηγορία:Αθλήματα Χειμερινών Ολυμπιακών Αγώνων 2010
2010
Μεσιέ 63

Ο **γαλαξίας Ηλιοτρόπιο** (γνωστός και ως *Μεσιέ 63* και *NGC 5055*) είναι σπειροειδής γαλαξίας σε απόσταση περίπου 30 εκατομμυρίων ετών φωτός στον αστερισμό Θηρευτικοί Κύνες. Εκπέμπει ραδιοκύματα και ακτίνες Χ.

## Ιστορικό
Ο Μεσιέ 63 ήταν το πρώτο αντικείμενο που ανακαλύφθηκε από τον Πιέρ Μεσαίν, τις 14 Ιουνίου 1779. Την ίδια μέρα ο Σαρλ Μεσιέ τον συμπεριέλαβε στον κατάλογό του. Ήταν από τα πρώτα 14 αντικείμενα που αναγνωρίστηκαν ως «σπειροειδή νεφελώματα» (σπειροειδείς γαλαξίες) από τον Κόμη του Ρος το 1850.

Στον γαλαξία Ηλιοτρόπιο έχει παρατηρηθεί ένας υπερκαινοφανής αστέρας, ο SN 1971I, ο οποίος έφτασε σε μέγεθος 11,8.

## Χαρακτηριστικά
thumb|left|190px|Ο Μεσιέ 63 στις υπέρυθρες από το GALEX
Ο πυρήνας του Μεσιέ 63 έχει διάμετρο 6 λεπτών της μοίρας και έχει απαλή εμφάνιση. Η εσωτερική και η εξωτερική περιοχή των βραχιόνων έχει έντονη διαφορά στην επιφανειακή λαμπρότητα, η οποία εντοπίζεται σε απόσταση 50΄΄ από τον πυρήνα (περίπου 2,7 kpc). Στους βραχίονες εντοπίζονται πολλές περιοχές ΗΙΙ. Ο πυρήνας του περιβάλλεται από νεαρά άστρα.

## Κοντινοί γαλαξίες
Αν και σε απόσταση 6 μοιρών, ο γαλαξίας Ηλιοτρόπιο και ο γαλαξίας της Δίνης ανήκουν στην ίδια ομάδα γαλαξιών, την ομάδα Μ51.

## Παραπομπές


## Εξωτερικοί σύνδεσμοι

* Ο M63 από ένα ημιεπαγγελματικό τηλεσκόπιο
* Sunflower Galaxy στις SEDS Messier pages 

Κατηγορία:Σπειροειδείς γαλαξίες
Κατηγορία:Ενεργοί γαλαξίες
63
5055
Κατηγορία:Θηρευτικοί Κύνες
Κατηγορία:Γαλαξίες LINER
46153
08334
Κατηγορία:Ομάδα γαλαξιών Μ51
Πολοκουάνε

Το **Πολοκουάνε** είναι πόλη της Νότιας Αφρικής. Είναι πρωτεύουσα του ομώνυμου μητροπολιτικού δήμου καθώς και της επαρχίας Λιμπόπο. Η πόλη ήταν παλαιότερα γνωστή με το όνομα **Πίτερσμπουργκ**. Ο πληθυσμός του μητροπολιτικού δήμου είναι γύρω στο μισό εκατομμύριο κάτοικοι. 

## Ιστορία
Η πόλη δημιoυργήθηκε στις αρχές της δεκαετίας του 1880, από Βούρτρεκερς που είχαν εγκατασταθεί στην περιοχή από το 1840, κάτω από την καθοδήγηση του Andries Potgieter. Αναγνωρίστηκε επίσημα, με το όνομα Πίτερσμπουργκ, στις 31 Ιουλίου 1886. Το όνομα της πόλης προερχόταν από το όνομα του αρχηγού τους Petrus Jacobus Joubert. Την περίοδο των πολέμων των Μπόερς, οι Βρετανοί δημιούργησαν στο Πίτερσμπουργκ στρατόπεδα συγκέντρωσης για περίπου 4.000 γυναίκες και παιδιά Μπόερς. Στις 23 Απριλίου 1992 απέκτησε τον τίτλο της πόλης ενώ στις 25 Φεβρουαρίου 2005 η κυβέρνηση της Ν. Αφρικής καθιέρωσε ως όνομα της πόλης το Πολοκουάνε, που στη γλώσσα Βόρια Σόθο σημαίνει «Μέρος Ασφάλειας».

Η πόλη είχε επιλεγεί ως ένα από τα μέρη που διοργάνωσαν αγώνες της τελικής φάσης του Παγκόσμιου Κυπέλλου ποδοσφαίρου του 2010. Για τον λόγο αυτό κατασκευάστηκε το *Peter Mokaba Stadium*, που μπορεί να φιλοξενήσει 46.000 θεατές.

## Οικονομία
Η οικονομία της πόλης βασίζεται στην βοιομηχανία. Μεταξύ των εργοστασίων που υπάρχουν στην περιοχή είναι αυτό της Coca-Cola και αυτό της South African Breweries. Επίσης στην πόλη υπάρχουν αρκετές υπηρεσίες, καθώς αποτελεί κέντρο της επαρχίας. Οι μεγάλες τράπεζες της χώρας έχουν εκεί υποκαταστήματά τους. 

Η πόλη έχει αναπτύξει επίσης τον οικοτουρισμό, καθώς στην περιοχή υπάρχουν διάφορα μέρη οπού κάποιος μπορεί να θαυμάσει την άγρια ζωή, όπως το *Polokwane Bird and Reptile Park*, ένα πάρκο με περισσότερα από 280 είδη πουλιών, το τροπικό δάσος *Modjardji* και το Polokwane Game Reserve.
    

## Υπηρεσίες
Στην πόλη υπάρχουν παραρτήματα του Πανεπιστημίου Νοτίου Αφρικής και του Τεχνολογικού Πανεπιστημίου του Tshwane. Η πόλη εξυπηρετείται από το διεθνές αεροδρόμιο Gateway International Airport (IATA: PTG, ICAO: FAPP), γνωστό επίσης και ως αεροδρόμιο Πολοκουάνε ή αεροδρόμιο Πίτερσμπουργκ. Το Πολοκουάνε συνδέεται με τις άλλες μεγάλες πόλεις της Ν. Αφρικής, μέσω του αυτοκινητοδρόμου Ν1.

## Παραπομπές


## Εξωτερικοί σύνδεσμοι

* Polokwane Information
* City of Polokwane official website
* Polokwane Info
* Fist Mountain (Pietersburg in literature)

Κατηγορία:Πόλεις της Νότιας Αφρικής
Άλκη Κυριακίδου-Νέστορος

Η **Άλκη Κυριακίδου-Νέστορος** (Θεσσαλονίκη, 1935 – 29 Σεπτεμβρίου 1988) ήταν Ελληνίδα λαογράφος και καθηγήτρια πανεπιστημίου. Ήταν κόρη του καθηγητή λαογραφίας Στίλπωνα Κυριακίδη.

## Βιογραφία
Γεννήθηκε το 1935 στη Θεσσαλονίκη με καταγωγή από την Κομοτηνή και ήταν η τρίτη κόρη του Στίλπωνα Κυριακίδη. Σπούδασε κοινωνιολογία και λαογραφία στη Φιλοσοφική Σχολή του ΑΠΘ, από όπου αποφοίτησε το 1958. Κατά την περίοδο 1956/57 σπούδασε με υποτροφία στην Πενσιλβάνια των ΗΠΑ και αργότερα εργάστηκε για λίγο σε ιδιωτικό εκπαιδευτήριο. Το 1960 διετέλεσε βοηθός στην έδρα της «*Θρησκείας των αρχαίων Ελλήνων, του ιδιωτικού αυτών βίου και της Λαογραφίας*». Το 1965 πραγματοποίησε τη διδακτορική της διατριβή με θέμα τα υφαντά της Μακεδονίας και της Θράκης και το 1966 σπούδασε με υποτροφία στο Παρίσι, όπου γνωρίστηκε και δέχθηκε σημαντική επιρροή από τον Κλοντ Λεβί-Στρος. Με την επιστροφή της στην Ελλάδα, δίδασκε λαογραφία στο ΑΠΘ πρώτα ως βοηθός και από το 1976, διαδεχόμενη τον πατέρα της, ως καθηγήτρια. Κατά τη διάρκεια της Χούντας είχε απομακρυνθεί προσωρινά από τη θέση της και δίδασκε στη Μέση Εκπαίδευση. Μελέτησε κυρίως τον παραδοσιακό πολιτισμό και συνέγραψε πολλές μελέτες ενώ μετέφρασε στα ελληνικά διάφορα έργα του Λεβί-Στρος. Πέθανε στις 29 Σεπτεμβρίου 1988 στη Θεσσαλονίκη από καρκίνο. Ήταν παντρεμένη με τον Στέλιο Νέστορα και είχε ένα γιο. Ένα χρόνο πριν πεθάνει, το 1988, δώρισε το προσωπικό αρχείο και τη βιβλιοθήκη του Στίλπωνα Κυριακίδη στο αρχείο της Φιλοσοφικής Σχολής του ΑΠΘ .

## Εργογραφία
* *Ο Claude Levi-Strauss και το έργο του*
* *Τα υφαντά Μακεδονίας και Θράκης, *διδακτορική διατριβή ( ΕΟΜΜΕΧ 1965, ΕΟΕΧ 1983)
* *Η Λαογραφία στη σύγχρονή της προοπτική* (1972, 1975)
* * Η οργάνωση του χώρου στον παραδοσιακό πολιτισμό (1973, 1975)
** Σημάδια του τόπου*  (1974, 1975)
** Λαογραφικά Μελετήματα Ι*(1975)
* * Η θεωρία της ελληνικής λαογραφίας. Κριτική Ανάλυση* (1978)
* * Λαογραφικά Μελετήματα ΙΙ* (1979)
** Λαϊκή και Λόγια Παράδοση (1981)
**Οι Δώδεκα Μήνες: Τα Λαογραφικά (1982)
**Προφορική Ιστορία και Λαογραφία (1982)
* *Ιστορία, Προφορική Ιστορία, Ανθρωπολογία και Λαογραφία* (1983)
**Τρεις γενιές προσφύγων της Μ. Ασίας, η σημασία της προφορικής τους μαρτυρίας* (1985)

## Παραπομπές


## Εξωτερικοί σύνδεσμοι
* Άλκη Κυριακίδου-Νέστορος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες συγγραφείς του 20ού αιώνα
Κατηγορία:Έλληνες λαογράφοι
Κατηγορία:Καθηγητές Αριστοτελείου Πανεπιστημίου Θεσσαλονίκης
Πρωτάθλημα καλαθοσφαίρισης Α1 εθνικής κατηγορίας ανδρών 1996-1997

Το **5ο Επαγγελματικό πρωτάθλημα [[καλαθοσφαίριση|μπάσκετ]] ανδρών Α1 κατηγορίας ΕΣΑΚΕ, περιόδου [[1996]]-[[1997|97]]** χαρακτηρίσθηκε από σημαντικά γεγονότα.

Πρώτα απ' όλα, τον τίτλο κατέκτησε ο Ολυμπιακός που για την ομάδα του Πειραιά ήταν ο πέμπτος συνεχόμενος, χωρίς όμως τον Ιωαννίδη στην τεχνική του ηγεσία, ύστερα από 5 χρόνια. Στη θέση του, είχε προσληφθεί ο Ντούσαν Ίβκοβιτς, ο οποίος οδήγησε την ομάδα σε ένα νταμπλ εγχώριων τίτλων (Πρωτάθλημα-Κύπελλο). 

Από την άλλη, ο πρωταθλητής Ευρώπης του 1996 Παναθηναϊκός περιορίσθηκε στην 5η θέση, ενώ ο Παναγιώτης Γιαννάκης που έως την προηγούμενη περίοδο αγωνιζόταν με τα χρώματά του, αποσύρθηκε από την ενεργό δράση και ανέλαβε το ρόλο του επιβλέποντα όλων των Εθνικών ομάδων έως ότου ολοκληρώνονταν οι υποχρεώσεις της Εθνικής ανδρών στο Ευρωμπάσκετ του 1997.

Ακόμη, ο Γιάννης Ιωαννίδης εργάσθηκε για λογαριασμό της ΑΕΚ για πρώτη φορά στην καριέρα του, ενώ ο χαρακτήρας των ελληνικών ομάδων αλλοιώθηκε λόγω της αθρόας εισροής των λεγόμενων "κοινοτικών" αθλητών, μετά την εξέλιξη που αφορούσε στην "Υπόθεση Μποσμάν". Στα πλαίσια αυτής της διαδικασίας, αυτή την περίοδο ο Κώστας Παταβούκας αγωνίσθηκε στην Ιταλική Μπολόνια και ο Γιώργος Καλαϊτζής στη Στεφανέλ Μιλάνο.

## Κανονική περίοδος
### Βαθμολογία

### Αποτελέσματα

## Play Off
### A' φάση (για 2 νίκες)
Συμμετείχαν οι ομάδες των θέσεων 5-12.

### Προημιτελικοί (για 2 νίκες)
Στη διοργάνωση εισήλθαν οι ομάδες των θέσεων 1-4.

### Ημιτελικοί (για 2 νίκες)

### θέσεις 3–4

### Τελικοί

## Τελική κατάταξη

*Την πρόκριση στο Ευρωκύπελλο κέρδιζαν οι δύο καλύτερες ομάδες του Κυπέλλου Ελλάδας, από όσες δεν κέρδισαν τη συμμετοχή τους στην Ευρωλίγκα.

## Κορυφαίοι αθλητές

## Παραπομπές


## Πηγή
*Η επίσημη ιστοσελίδα του ΕΣΑΚΕ
*Τα πλέι οφ Ιστότοπος archive.sport.gr

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1996 1997
Πρωταθλημα Ελλαδος Α1 Ανδρων 1996 1997
Μαστίτιδα

Η **μαστίτιδα** είναι φλεγμονή του μαστού που μπορεί να συνοδεύεται ή όχι από μικροβιακή λοίμωξη. Εμφανίζεται με πυρετό ≥ 38.5&nbsp;°C, ρίγη, γενικευμένα άλγη τύπου γρίπης και συστηματική νόσο. Ερυθρότητα, πόνος, και θερμότητα μπορεί να είναι παρόντα σε μία περιοχή του μαστού με συμφορητική διόγκωση ή «απόφραξη πόρου» αλλά η παρουσία λοίμωξης δεν είναι απαραίτητη. Φαίνεται ότι υπάρχει μία συνέχεια ανάμεσα στις καταστάσεις παθολογικής διόγκωσης, μη λοιμώδους μαστίτιδας, λοιμώδους μαστίτιδας και αποστήματος του μαστού. 
μικρογραφία|Η μαστίτιδα
μικρογραφία
Η μαστίτιδα είναι συχνή στις θηλάζουσες μητέρες. Η συχνότητα της μαστίτιδας ποικίλλει από 3 έως 20%, ανάλογα με τον ορισμό και τη διάρκεια παρακολούθησης μετά τον τοκετό. Τα περισσότερα περιστατικά συμβαίνουν τις πρώτες έξι εβδομάδες μετά τον τοκετό, παρ'όλα αυτά η μαστίτιδα μπορεί να συμβεί οποιαδήποτε στιγμή κατά τη διάρκεια της γαλουχίας. Τις περισσότερες φορές η αιτία της μαστίτιδας είναι διάφοροι λανθασμένοι χειρισμοί που μπορούν εύκολα να αποφευχθούν.

## Βιβλιογραφία
* ΑΒΜ protocols #4 Mastitis - The Academy of Breastfeeding Medicine- Mastitis protocol
## Εξωτερικοί σύνδεσμοι
* Μαστίτιδα  — Πληροφορίες για τη μαστίτιδα
* Μαστίτιδα — Πως να αντιμετωπίσετε τη μαστίτιδα

Κατηγορία:Φλεγμονές
Δημήτριος Πετροκόκκινος (αντισφαίριση)

Ο **Δημήτριος Πετροκόκκινος** (Αθήνα, 17 Απριλίου 1878 - Καίηπ Τάουν, 10 Φεβρουαρίου 1942) ήταν Έλληνας αθλητής της αντισφαίρισης επί χόρτου (αγγλ. lawn tennis), Πανελληνιονίκης και Ολυμπιονίκης του 1896.

Διατέλεσε αθλητής και μετέπειτα γραμματέας του Ομίλου Αντισφαίρισης Αθηνών. Συμμετείχε στους Α΄ Ολυμπιακούς αγώνες του 1896 στην Αθήνα στους αγώνες lawn tennis, που έγιναν στις εγκαταστάσεις του Ομίλου. Στο "διπλό κυρίων" με συμπαίκτη τον Κάσδαγλη αναμετρήθηκαν στον τελικό με τους Μπόλαντ και Τράουν (Γερμανός) όπου έχασαν με 2-1, αφού προηγουμένως είχαν αποκλείσει τα ζευγάρια Ράλλη - Πασπάτη και Φλακ (Αυστραλία) - Ρόμπινσον (Βρετανία).

## Πηγές
*Η Ιστορία του τένις στην Ελλάδα http://www.tex.unipi.gr/undergraduate/ergasies/HTML/tenis/ellas.htm
**Αθήνα 1896-Ατλάντα 1996* , έκδοση του ΕΘΝΟΣΠΟΡ, Αθήνα 1996

## Παραπομπές


Κατηγορία:Έλληνες αθλητές της αντισφαίρισης
Κατηγορία:Έλληνες αργυροί Ολυμπιονίκες
Κατηγορία:Αντισφαιριστές στους Θερινούς Ολυμπιακούς Αγώνες 1896
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Κατηγορία:Αθλητές του ΟΑΑ
Κατηγορία:Οικογένεια Πετροκόκκινου
Γραμμική αναζήτηση

**Γραμμική αναζήτηση** (ή **σειριακή αναζήτηση**) ονομάζεται ένας αλγόριθμος αναζήτησης ενός στοιχείου (το λεγόμενο *στοιχείο-κλειδί*) σε μια δομή δεδομένων. Ο αλγόριθμος χρησιμοποιεί τη μέθοδο της τυφλής αναζήτησης (brute-force), καθώς δεν επιλέγει με κάποια κριτήρια μια υπο-περιοχή αναζήτησης, αλλά στηρίζεται στο γεγονός ότι αν ελέγξει όλα τα στοιχεία της δομής δεδομένων ένα προς ένα, τότε αν υπάρχει το στοιχείο κλειδί στη δομή θα το βρει. Είναι ο πιο απλός αλγόριθμος αναζήτησης και ο λιγότερο αποδοτικός. Ωστόσο, είναι ο απαραίτητος, αν η δομή δεν είναι ταξινομημένη.

## Αρχή λειτουργίας

Σε αυτόν τον αλγόριθμο τα στοιχεία της δομής προσπελαύνονται το ένα μετά το άλλο μέχρι να βρεθεί το στοιχείο-κλειδί.

Αν αρκεί να βρεθεί μια φορά το στοιχείο-κλειδί, τότε ο αλγόριθμος μπορεί να σταματήσει όταν το βρει. Αν το στοιχείο-κλειδί δεν υπάρχει ή δε γνωρίζουμε πόσες φορές υπάρχει και θέλουμε να τα βρούμε όλα, τότε ο αλγόριθμος θα προσπελάσει αναγκαστικά όλα τα στοιχεία της δομής. Για αυτό η πολυπλοκότητά του είναι \Theta(n).

## Παραπομπές


Κατηγορία:Αλγόριθμοι αναζήτησης